
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно проекто решението на Съвета за сключването от името на Съюза на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук (2025—2032 г.)
(13158/2025 – C10‑0346/2025 – 2025/0287(NLE))
(Одобрение)
Европейският парламент,
–	като взе предвид проекта на решение на Съвета (13158/2025),
–	като взе предвид проекта на протокол за прилагане на Споразумението за партньорство в областта на устойчивото рибарство между Европейския съюз и правителството на островите Кук (2025-2032) (13165/2025),
–	като взе предвид искането за одобрение, представено от Съвета в съответствие с член 43, параграф 2 и член 218, параграф 6, втора алинея, буква а), подточка v), както и с член 218, параграф 7 от Договора за функционирането на Европейския съюз (C10‑0346/2025),
–	като взе предвид бюджетната оценка на комисията по бюджети,
–	като взе предвид член 107, параграфи 1 и 4 и член 117, параграф 7 от своя Правилник за дейността,
–	като взе предвид становището на комисията по развитие,
–	като взе предвид препоръката на комисията по рибно стопанство (A10‑0000/2025),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на островите Кук.

Този нов протокол беше договорен с цел прилагане на Споразумението за партньорство в областта на устойчивото рибарство (СПОУР) между Съюза и островите Кук, което е в сила от 10 май 2017 г. Протоколът обхваща период от седем години и има за цел да актуализира рамката за сътрудничество между Съюза и островите Кук, като се вземат предвид приоритетите на общата политика в областта на рибарството (ОПОР), както и приоритетите на островите Кук. Този протокол за изпълнение също така ще укрепи стратегическото партньорство на Съюза с островите Кук и ще насърчи политиката на устойчиво рибарство и отговорното използване на рибните ресурси във водите на островите Кук. 

Докладчикът подчертава значението на протокола, за да се допринесе за устойчивото управление на рибарството, и поради това е важно прилагането да се извършва, като се използват най-добрите налични научни становища, и научното сътрудничество да бъде важна част от продължаващото партньорство с островите Кук. 

Докладчикът също така счита, че е важно нашите отношения с островите Кук в областта на рибарството да се осъществяват по съгласуван начин заедно с другите области на сътрудничество между нашия Съюз и островите Кук. Важно е да се съсредоточим върху осигуряването на полезни взаимодействия във всички аспекти на нашето партньорство с островите Кук, което включва други стратегически въпроси като екологичната устойчивост, издръжливостта спрямо изменението на климата, както и по-широкото икономическо сътрудничество.

Протоколът ще предостави възможности за риболов за 4 кораба с мрежи гъргър за улов на риба тон и 40 риболовни дни годишно в риболовната зона на островите Кук. Протоколът и достъпът до тези възможности за риболов в риболовната зона на островите Кук са важни за корабите на ЕС, извършващи дейност в тази зона. В сравнение с последния протокол това представлява намаляване на риболовните дни, което има за цел по-доброто му привеждане в съответствие със степента на използване съгласно последния протокол. Протоколът предвижда годишно финансово участие за островите Кук в размер на 460 000 евро, от които 165 000 евро са за достъп до рибните ресурси, а 295 000 евро — за подпомагане на развитието на секторната политика на островите Кук в областта на рибарството. 

Докладчикът предлага Парламентът да даде одобрението си за новия протокол. Той е важен както за риболовните кораби на ЕС, извършващи дейност в зоната, така и за укрепване на стратегическото партньорство между Съюза и островите Кук. Геополитическата ситуация в района е важна причина Съюзът да поддържа силни партньорства с държавите партньори в района, както и по-задълбочено сътрудничество и засилено управление на океаните в Западния и Централния Тихи океан, по-специално чрез работата в регионалните организации за управление на рибарството, като например WCPFC. 

Докладчикът изразява загриженост по-специално във връзка с дейностите и широкото влияние на Китай в региона и счита, че е важно Съюзът да работи усърдно за поддържане на нашите партньорства в региона, както и за проучване на потенциални нови партньорства, за да се засили влиянието на ЕС и да се допринесе за по-силна, основана на правила структура за управление на океаните.

Докладчикът подчертава, че секторната подкрепа съгласно новия протокол ще допринесе за прилагането на политиката в областта на рибарството на островите Кук, както и за развитието на техния национален сектор и икономика на рибарството чрез насърчаване на растежа, свързан с икономическите дейности, свързани с рибарството, включително свързаната с тях инфраструктура, и осигуряване на достойни условия на труд. Подкрепата ще допринесе и за техния глобален план за рибарството, наблюдението и борбата с незаконния риболов, както и за подпомагането на техния сектор на дребномащабния риболов.

Докладчикът също така подчертава значението на зачитането на правата и прерогативите на Европейския парламент от страна на Комисията и Съвета при прилагането и при евентуалното подновяване на споразумението или протокола. В това отношение е важно Парламентът да бъде напълно и своевременно информиран на всеки етап за процедурите, свързани с протокола, както и със споразумението.

<FootprintIntro>В рамките на своята изключителна отговорност докладчикът декларира, че в доклада не е включена информация, предоставена от представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:1], или от представители на публични органи на трети държави, включително техните дипломатически мисии и посолства, които трябва да бъдат изброени в настоящото приложение съгласно член 8 от приложение I към Правилника за дейността.</FootprintIntro> [1:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

